Sarah Hildebrand

Nur Sarah Marie Hildebrand Asyraf Hildebrand (lahir 18 Ogos 1990) ialah seorang bekas model, personaliti fesyen, pengacara dan pelakon wanita Malaysia dari keturunan Amerika, Jerman dan Melayu. Beliau memulakan kerjaya lakonannya pada 2015, dengan beberapa peranan kecil di televisyen dan filem. Beliau juga muncul dalam beberapa majalah termasuk InTrend, EH! dan Hijabista. Beliau secara rasminya telah buka tudung pada tahun 2020  Namanya kian bersinar setelah menjayakan watak Nadine dalam drama bersiri Pujaan Hati Kanda pada tahun 2018.

Kehidupan awal
Beliau dilahirkan pada 18 Ogos 1990 di Kuala Lumpur, Malaysia dan memiliki darah kacukan Amerika, Jerman dan Melayu.

Kerjaya
Hildebrand merupakan pemenang bagi Gadis M2 pada 2013. Beliau membuat kemunculan di iklan televisyen dan muzik video, dan membuat kemunculan sulungnya dalam bidang lakonan menerusi telefilem Hujan Pagi, sebagai Ati.

Filem sulung lakonannya ialah Mirip yang ditayangkan pada 2015, lakonan bersama Fezrul Khan, Ezzaty Abdullah dan Reen Rahim.

Beliau muncul bersama Kilafairy, Erwin Dawson, Cristina Suzanne dan Hefny Sahad dalam siri drama misteri, Nafas di NTV7, memegang watak Shila.

Nama Sarah mula popular dan menaik menerusi drama adaptasi novel popular Pujaan Hati Kanda di samping Remy Ishak dan Mira Filzah, di mana beliau memegang watak antagonis utama bernama Nadine, dimana watak itu adalah kemunculan antagonis pertamanya. Persembahan dalam drama itu mendapat pujian media, malah, watak Nadine lakonannya juga mengundang kebencian penonton atas sifat gedik watak tersebut. Drama ini mendapat penarafan dengan jumlah penonton sebanyak 12 juta penonton.

Pada April 2022, Sarah mengumumkan persaraanya daripada industri seni.Namun pada akhir Julai tahun yang sama Sarah menyertai United States Air Force dan kini menjalani latihan asas di Colorado

Kehidupan peribadi
Beliau berkahwin dengan Otto Gillen yang berwarganegara Amerika pada 3 November 2019.

Beliau sebelum ini bertudung pada September 2015, namun mengumumkan tidak lagi bertudung pada Oktober 2020.

Filemografi

Filem

Telefilem

Drama

Televisyen

Muzik video

Iklan

Endorsmen

Anugerah dan pencalonan

Rujukan

Pautan luar

 
 
 Sarah Hildebrand di Facebook
 Sarah Hildebrand di Instagram
 Sarah Hildebrand di Youtube

Kelahiran 1990
Orang hidup
Peragawati Malaysia
Pelakon wanita Malaysia
Pengacara wanita Malaysia
Orang dari Kuala Lumpur
Pelakon wanita Malaysia abad ke-21
Orang Malaysia berketurunan Jerman
Orang Malaysia berketurunan Amerika
Orang Malaysia berketurunan Melayu
Muslim Malaysia